Tehuis se oudste inwoner vier 112de verjaarsdag | Netwerk24
Tehuis se oudste inwoner vier 112de verjaarsdag
Deur Brümilda Swartbooi 08 Oktober 2018 06:01
Ouma Margaret Maritz is 112 jaar oud
Die oudste inwoner van die tehuis vir bejaardes van die AGS in Touwsrivier het Vrydag 28 September haar 112 de verjaardag saam met vriende, familie en inwoners gevier.
Die partytjie vir Ouma Margaret Maritz is deur Aquila Pivate Game Reserve gereël.
Petro Lottering, werknemer by die tehuis, beskryf ouma Margaret as 'n goeie mens. "Sy is baie saggeaard. Sy sal altyd alles met die ander inwoners deel. Ouma Margaret sal nooit iets lelik vir iemand anders sê nie, sy is ook baie verdraag­saam."
Ouma Margaret is op 27 September 1906 in Sutherland gebore. Sy het 14 kinders ge­had, van wie net vyf nog leef. Ouma Margaret is onseker oor hoeveel kleinkin­ders sy het. Vroeër was Ouma Margaret getroud, maar haar eggenoot het reeds gesterf.
Ouma Margaret het geleef in die mees geskiedkundige verandering in die wêreld en Suid-Afrika. Haar geheim vir 'n lang en gesonde lewe is om 'n gesonde leefstyl te handhaaf. Sy het nog nooit gedrink of gerook nie. Volgens Petro is Ouma Margaret se gesondheid goed.
"Haar gesondheid is goed, maar soms is haar geheue bietjie deurmekaar. Haar sig is ook onlangs aangetas en sy sukkel om te loop," voeg sy by.
Volgens Petro het almal by die tehuis 'n goeie verhouding met ouma Margaret wat al drie jaar daar woon.